Gwen Stefani

Gwen Renée Stefani (sündinud 3. oktoobril 1969 Californias) on USA laulja ja näitleja.

18-aastaselt hakkas ta musitseerima ansamblis No Doubt, olles üks selle asutajaliikmeid. Esialgu oli bändil kümme liiget, nende seas oli Stefani ainus naine. Hiljem vähenes liikmete arv järk-järgult, kuni järele jäi neli liiget, kellest moodustus püsiv koosseis.
pisi|vasakul|Gwen Stefani (2011)
pisi|vasakul|Gwen Stefani (2007)
 Tunnustus 
 2001. aastal võitis laul "Let Me Blow Ya Mind" Teen Choice Awardsi R&B või hiphoploo kategoorias.
 2002. aastal pälvis Stefani koos Eve'iga esitatud laulu "Let Me Blow Ya Mind" eest esimese Grammy parima koostöölaulu kategoorias.
 2003. aastal nimetati Stefani Grammy kandidaadiks kolmes kategoorias: albumiga "Rock Steady" poplaulualbumi kategoorias, sellel oleva lauluga "Hella Good" tantsusalvestuse kategoorias ning lauluga "Hey Baby" lauljaga dueti või ansambli popmuusikaesituse kategoorias. Neist viimase ta võitis.
 2004. aastal pälvis Stefani Grammy teist aastat järjest lauljaga dueti või ansambli popmuusikaesituse kategoorias, seekord lauluga "Underneath It All".
 2005. aastal oli Stefani Grammy nominent kahes kategoorias: lauluga "It's My Life" kolmandat aastat järjest lauljaga dueti või ansambli popmuusikaesituse kategoorias ja lauluga "What You Waiting For?" poplaulu naisesitajate kategoorias. Ta ei võitnud kumbagi. Küll aga nimetati ta Teen Choice Awardsi kandidaadiks seitsmes kategoorias: lauluga "Rich Girl" läbimurde, visiooni, koostöö ja naisevideo kategoorias, lauluga "Hollaback Girl" singli ja suvelaulu kategoorias ning albumiga "L.A.M.B." albumi kategoorias. Ta võitis neist kolm esimest. Samal aastal nimetati ta Maailma muusikaauhinna kandidaadiks kahes kategoorias: uue naisesineja ja poprokkesineja kategoorias, pälvides auhinna neist esimeses.

Nominatsioonid
 1997. aastal nimetati No Doubt Grammy kandidaadiks uue esineja kategoorias, kuigi bänd asutati juba 1986, ja "Tragic Kingdom" rokkalbumi kategoorias. Mõlemad jäid võitmata.
 1998. aastal nimetati "Don't speak" Grammy kandidaadiks aasta laulu kategoorias ja lauljaga dueti või ansambli popmuusikaesituse kategoorias. Jällegi jäid mõlemad võitmata.
 2001. aastal nimetati "Return of Saturn" Grammy kandidaadiks rokkalbumi kategoorias, kuid ei võitnud.
 2006. aastal esitati Stefani Grammy kandidaadiks viies kategoorias: albumiga "Love, Angel, Music, Baby" albumi ja poplaulualbumi kategoorias, lauluga "Hollaback Girl" salvestuse ja poplaulu naisesitajate kategoorias ning lauluga "Rich Girl" laulukoostöö kategoorias. Lisaks nimetati ta Maailma Muusikaauhinna kandidaadiks poprokkesineja kategoorias. Ta ei pälvinud neist ühtki.
 2007. aastal esitati Stefani Teen Choice Awards kandidaadiks naise kategoorias ja lauluga "The Sweet Escape" singli kategoorias, kuid kumbagi ta ei saanud.
 2008. aastal nimetati "The Sweet Escape" ka Grammy kandidaadiks poplaulukoostöö kategoorias, kuid ei võitnud seda.
 2009. aastal nimetati Stefani teine poeg Zuma Teen Choice Awardsi kandidaadiks kuulsuse lapse kategoorias, aga ei võitnud.
 2010. aastal nimetati "L.A.M.B." Teen Choice Awardsi kandidaadiks moejoone kategoorias, aga ei võitnud.

Isiklikku
Ta oli abielus muusik Gavin Rossdale'iga aastatel 2002–2015. Paar tutvus 2000. aastal, kui nende bändid No Doubt ja Bush koos turneel käisid. Paaril on kolm poega: Kingston James McGregor (snd 2006), Zuma Nesta Rock (snd 2008) ja Apollo Bowie Flynn (snd 2014). 2021. aastast on Stefani abielus laulja-laulukirjutaja ja telepersooni Blake Sheltoniga. 

 Viited 

Välislingid

Koduleht


Kategooria:Ameerika Ühendriikide lauljad
Kategooria:Sündinud 1969